NaiveNeuron/SloPal huggingface dataset:
Zajac, Pavol, poslanec NR SR (2015-05-21):
Vážený pán kolega Simon, ďakujem vám pekne za vaše vystúpenie a chcem zvýrazniť to, čo ste hovorili aj vy. Naozaj, samospráva vie čerpať eurofondy. Starostovia, keby mohli, vyčerpajú aj dvakrát toľko eurofondov, ako im dneska vláda poskytne. Vyhovárať sa na starostov, na samosprávu nie je správne. Tá eurofondová mafia, chápadlá tej chobotnice eurofondovej, tie im v tom bránia. Aj tie čističky, kanalizácie, osvetlenie, dávno by už to boli vyčerpali, tieto eurofondy, starostovia, primátori. Ale tá mafia im bráni v tom, že musia robiť niekoľko rokov niekoľko obstarávaní, aby nakoniec vyhral ten správny dodávateľ, ktorý to vie vybaviť, lebo keď vyhrá nejaký iný, musia zrušiť tie obstarávania. Preto to trvá toľko rokov, pán minister. A spomínali ste vo svojom vystúpení aj firmu Eurobuilding. Podľa medializovaných informácií táto firma z eurofondov vyhrala zákazky zhruba za 200 miliónov. Boli aj za mnou subdodávatelia, ktorí majú nevyplatené stavebné práce, ktoré pre túto firmu robili. Tvrdia, že v objeme 100 mil. majú nevyplatené subdodávky. Kto zaplatil tie práce? Eurofondy alebo tí subdodávatelia? Subdodávatelia, ktorí museli vyplatiť materiál, prácu a nedostali za ňu zaplatené. Oni zaplatili tie eurofondové stavby, o ktorých sa dneska chválime, že vyčerpali sme. Áno, vyčerpali sa peniaze z eurofondov, ale dostal ich nejaký podnikateľ, ktorý to reálne ani nevyplatil. Aj preto KDH tu tri roky presadzovalo zákon o ochrane subdodávateľov pri verejnom obstarávaní. Ale SMER-u to nevyhovovalo, lebo tej eurofondovej mafii to nevyhovovalo.
Šuca, Peter, poslanec NR SR (2017-02-02):
Ďakujem pekne za slovo. Vážený pán predsedajúci, ctené panie poslankyne, páni poslanci, dovoľte mi predniesť uznesenie Národnej rady Slovenskej republiky k návrhu na vyslanie príslušníkov ozbrojených síl Slovenskej republiky na výcvik do Lotyšskej republiky. Národná rada Slovenskej republiky podľa čl. 86 písm. k) Ústavy Slovenskej republiky vyslovuje súhlas s návrhom na vyslanie príslušníkov ozbrojených síl Slovenskej republiky na výcvik do Lotyšskej republiky. Skončil som, pán predsedajúci, dajte, prosím, hlasovať.
Sopko, Miroslav, poslanec NR SR (2017-05-12):
Ďakujem za slovo, pani predsedajúca. Ďakujem aj za pomerne obsiahly výklad všetkých zámerov, ktoré predkladáte, myslím teraz v množnom čísle ako všetci navrhovatelia. Chcel som sa tak aj opýtať a hneď potom aj skonštatovať, ale najprv sa opýtať, že či si nemyslíme alebo či si nemyslí viac ľudí v tejto sále, že pokiaľ je nejaký systém zle nastavený, či jeho výsledky stoja za to, aby sme ho udržiavali vôbec pri živote. Kladiem veľmi vážnu otázku. Myslím si, že pán poslanec trafil naozaj výrazne klinec po hlavičke tým, že povedal to hlavné, prečo naozaj školy nejdú do toho, pretože sú krátené na tých financiách, čo je absolútne pre nich demotivačné a nedáva to zmysel. Teda zmysel to dáva iba jeden jediný, že naozaj sme v tomto štáte naučení, že chceme mať všetko asi lacno a očakávame, že ak do niečoho neinvestujeme, že sa to nejak spraví samo. No nespraví sa to samo. A tiež mi nie je jasné, prečo tie firmy samotné nejdú a nevykonávajú aktívnejší marketing, aktívnejšie kampane po školách, aby presvedčili tých žiakov, že napríklad obrábať na CNC strojoch je zárukou a predpokladom pre lepší život. Prečo sa spoliehajú stále na štát? Asi sme si ich to tak naučili.
Kažimír, Peter, podpredseda vlády a minister financií SR (2014-09-16):
Ďakujem veľmi pekne, pán predseda. Takže najprv by som chcel podčiarknuť, čo je cieľom predkladaného návrhu zákona. V oblasti zákona o dani z príjmov nám ide o to, aby sme zaviedli opatrenia na ďalšie posilnenie daňovej spravodlivosti a aby sme zaviedli takisto opatrenia, ktoré majú čo do súvisu s bojom proti daňovým únikom pri zdaňovaní príjmov či už fyzických alebo aj právnických osôb, a to najmä zreálnením uplatňovania jednotlivých druhov daňových výdavkov, predovšetkým pokiaľ ide o zaradenie hmotného majetku do odpisových skupín a stanovenie lehôt odpisovania a zrovnoprávnenie všetkých foriem obstarania hmotného majetku z pohľadu možného uplatňovania daňových odpisov. V ďalšom obmedzujeme prenášanie osobných výdavkov podnikateľov do výdavkov obchodných spoločností, čo je momentálne najčastejší jav znižovania daňového základu hlavne pri malých a stredných firmách. Zavádzame jasné pravidlá zdaňovania širokého okruhu peňažných a nepeňažných benefitov poskytovaných farmaceutickými spoločnosťami zdravotníckym pracovníkom. Uplatňujeme princíp transferového oceňovania na nielen zahraničné, ale aj domáce prepojené osoby. Podporujeme vedomostnú ekonomiku prostredníctvom stimulov zvýhodňujúcich tých podnikateľov, ktorí rozvíjajú vlastný výskum a vývoj prostredníctvom super odpočtu nákladov vynaložených na výskum a vývoj, v tomto návrhu koeficientom 1,25. V oblasti zákona o účtovníctve zlepšujeme funkcionalitu registrov účtovných závierok a v súlade s európskou legislatívou zavádzame členenie účtovných jednotiek na mikro, malé a veľké účtovné jednotky. V oblasti zákona o používaní elektronickej registračnej pokladnice aj na základe podnetov verejnosti sa rozširuje zoznam služieb, na ktoré sa vzťahuje povinnosť používať elektronickú registračnú pokladnicu, pričom sa navrhuje aj zavedenie tzv. virtuálnej registračnej pokladnice ako bezplatnej služby štátu pre podnikateľské subjekty. Na zabezpečenie povinnej certifikácie registračných pokladníc sa navrhuje zriadenie bezplatnej služby, ktorú bude poskytovať Colný úrad Bratislava. V oblasti zákona o rozpočtovom určení výnosu dane z príjmov územnej samosprávy sa zvyšuje aj percentuálny podiel obcí na výnose dane z príjmov fyzických osôb. A v oblasti hazardných hier sa Národnej lotériovej spoločnosti umožňuje prevádzkovanie novej lotériovej hry s názvom Eurojackpot, ktorá sa prevádzkuje v rámci Európskeho hospodárskeho priestoru. Toľko základné parametre predloženého zákona. Ďakujem.
Viskupič, Jozef, poslanec NR SR (2017-06-16):
Ďakujem, že si vystúpil aj v rozprave, aby bolo možné na teba reagovať, a rozumiem tomu sporu, ktorý tu nastáva. Totiž ten spor on vyvstáva hlavne vtedy, keď máme dve mantinelové situácie alebo úplne najparadoxnejšie. Tento štát si rozparcelovali politické strany, kde boj proti partokracii má výraz aj v legislatívnej úprave, a to je, aby sme nakreslili, použijem vojenský termín, demarkačnú líniu medzi tým, čo patrí politikovi a čo politik má robiť, nakreslili čiaru, potiaľto siaha politika a tu sa máme, pod ňou sa máme baviť o odbornosti, o dostatočnej, dlhodobej inštitucionálnej stabilite, ktorá od politiky bude nezávislá. Nezávislá v zmysle odborníkov, ktorí môžu svojou vlastnou odbornosťou dokázať to, že vedia riadiť aj pološtátne a štátne firmy. A na to, že v momentálnom stave to máme absolútne vyhnuté, že síce blbý, ale náš, lebo politické politbyrá rozhodli, že títo ľudia môžu byť v dozorných radách aj v správnych orgánoch štátnych a pološtátnych firiem, je situáciu treba vrátiť do normálu a povedať, že ak chceme riešiť veci z politického uhla pohľadu, tak máme potiaľto, a ak chceme, aby zastávali svoje funkcie odborne a štátne a pološtátne a verejnoprávne inštitúcie fungovali aj na základe odbornosti, tak nateraz prijímame alebo chceme prijať takú legislatívnu normu, že jednoducho títo ľudia by mali mať toto zakázané. Myslím si, že urobíme pre správu krajiny a pre... (Prerušenie vystúpenia časomerom.)
M. Číž, podpredseda NR SR: (2010-02-10):
Otváram všeobecnú rozpravu. Písomnú prihlášku do rozpravy nemám. Pýtam sa preto, kto sa hlási do rozpravy ústne. Pani poslankyňa Rosová, pokiaľ nikto iný sa nehlási, uzatváram možnosť prihlásiť sa do rozpravy ústne. Slovo má pani poslankyňa Rosová. Nech sa páči, pani poslankyňa.
Galko, Ľubomír, poslanec NR SR (2014-11-08):
Ďakujem pekne. Pán kolega Kaník, no, odpovedali ste alebo snažili ste sa odpovedať na všetky tie faktické poznámky od kolegov poslancov zväčša zo SMER-u a toho jedného, podľa môjho názoru toho najpodstatnejšieho, ste odbili tým, že by ste sa len opakovali, mám na mysli pána poslanca Jasaňa. Tak ja by som to doplnil za vás. Ja by som očakával, že mu poviete to, že je v poriadku, že on sa hanbí za nejakých svojich kolegov tu v parlamente, nemenoval ktorých, ale my by sme skôr od neho očakávali, že sa bude hanbiť za toho smeráckeho blbečka, ktorého sme mali možnosť vidieť na tom videu. To by som ja od neho očakával. A to som si dovolil uviesť teda za vás. Ďakujem pekne.
Zelník, Štefan, poslanec NR SR (2019-12-04):
Ja len chcem povedať, pretože zaznelo to opakovane, že či bola odborná verejnosť alebo nie. V tomto poslednom návrhu, ktorý bol prednesený, boli zohľadnené stanoviská Svetovej zdravotníckej organizácie, stanoviská FBA, ktorá je niečo ako ministerstvo v Spojených štátoch amerických, bola zohľadnená, závery Slovenskej sonografickej spoločnosti. Vypustili sa, vypustila sa vyššia expozícia sonografického vyšetrenia. Ak dovolíte, ja by som len prečítal, každý zdravotnícky; to, čo je v zákone: Každý zdravotnícky pracovník je povinný poučiť pacienta pred poskytnutím zdravotnej starostlivosti a tak ďalej o rizikách, navrhovaných postupoch. Túto povinnosť upravuje zákon č. 576/2004. Sú rôzne vzory na takéto poučenia, no a toto je jeden z tých vzorov. To poučenie môže byť ešte širšie, ako je napísané, ale máme istotu, že tá žena dostane informáciu o tom, čo všetko sa môže stať. A hovoriť o tom, pani kolegyňa Cigániková, že či má byť riziká pôrodu, my nehovoríme o pôrodoch, my hovoríme o tom, o ukončení tehotenstva a k tomu má smerovať aj poučenie pacientky. Teda nebolo by správne, aby sme do toho dávali aj riziká napríklad, ktoré môžu byť pri pôrode alebo pri takýchto veciach. Toto má súvisieť práve s výkonom, ktorý sa tej pacientke bude robiť. Ďakujem pekne.
Jurinová, Erika, podpredsedníčka NR SR (2015-11-26):
Prepáčte, pán poslanec, vstúpim vám do toho. Teraz som bola upozornená, že vy prednášate interpeláciu na generálneho prokurátora a v zmysle rokovacieho poriadku poslanec môže interpelovať vládu, člena vlády alebo vedúceho iného ústredného orgánu štátnej správy vo veci ich pôsobnosti. Hej? Preto vás teda prosím, aby ste ju nasmerovali na niektorého z členov vlády, alebo ako som...
Bernaťák, Tibor, poslanec NR SR (2019-03-29):
Ďakujem. Ja som aj minulou faktickou reagoval na pani poslankyňu, že vážim si jej prácu pre ženy, ktoré sú naozaj v núdzi. V tomto sa absolútne zhodneme. Naozaj týranie žien a násilie voči ženám treba absolútne odsúdiť a akýmikoľvek prostriedkami musíme proti takémuto násiliu bojovať. Spomínali ste a ja som teda aj hovoril, že, že naozaj tento návrh sme predložili v podstate tak, že, že proste bol okamih, kedy sa to muselo niečo spustiť alebo to necháme zase plávať na ďalšie roky, desaťročia a nič sa s tým nespraví a ešte príde náhodou progresívna vláda a toto ratifikuje, to bude podľa nášho názoru a podľa názoru Slovenskej národnej strany absolútna katastrofa. Spomínali ste odôvodnenie. Prepáčte, keby bolo aj na 500 strán, myslíte si, že by ste presvedčili pána Dostála, aby hlasoval opačne? Dajte si odpoveď sama. Spomínali ste pozmeňovák, že sme sa, možno odpísali, inšpirovali, netuším, priznám sa, ja som ani nevedel o tom, že nejaký pozmeňovák vy pripravujete. My sme tento pozmeňovák pripravovali aj s ľuďmi, ktorých vy poznáte z konzervatívneho spektra, a tí sa tiež tak pousmiali, že my sme tento pozmeňovák odpisovali od vás. Fakt sme netušili, že vy nejaký pripravujete. My sme túto tému potrebovali otvoriť, dostať ju na pôdu parlamentu v čase, keď je predpoklad, že bude schválená, a preto sme to urobili. Nič iné za tým nie je. Mne je absolútne jedno, nejaké politické, nepolitické veci. A poviem ešte jednu vec. My máme pripravený, to som vám aj hovoril, chceme otvoriť a chceme zriadiť radu vlády pre rodinu a demografický rast. Poprosím vás, aj toto si zapamätajte všetci poslanci, ktorí v podstate môžte byť potom prekvapení, že zrazu takéto niečo príde na stôl a vy ste o tom dopredu neboli informovaní. Naozaj my čakáme na okamih, kedy to bude reálne, kedy to máme možnosť pretlačiť a vtedy to urobíme. Bez ohľadu na to, kto si čo o tom myslí. Ďakujem.
Laššáková, Jana, podpredsedníčka NR SR (2013-06-19):
Pán poslanec, poprosím vás, naozaj držte sa témy a nerozvádzajte tu zmluvu s pánom Flašíkom! Nesúvisí to absolútne s prerokovaným návrhom!
B. Bugár, podpredseda NR SR: (2004-12-02):
Otváram rozpravu o tomto bode a pýtam sa, či sa hlási niekto do rozpravy. Konštatujem, že nikto sa nehlási do rozpravy. Vyhlasujem rozpravu za skončenú a prerušujem rokovanie o tomto bode programu. Pokračujeme teraz druhým čítaním o vládnom návrhu zákona, ktorým sa mení a dopĺňa zákon č. 477/2002 Z. z. o uznávaní odborných kvalifikácií a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov v znení zákona č. 445/2003 Z. z. a o zmene a doplnení niektorých zákonov (tlač 888). Spoločnú správu máme v tlači 888a. Prosím ministra kultúry Slovenskej republiky, aby vládny návrh zákona odôvodnil. Nech sa páči.
Dostál, Ondrej, poslanec NR SR (2018-10-23):
Pán poslanec Číž, začali ste tým, že ste váhali, či máte vôbec vystúpiť, lebo tie rozpravy v pléne sú taká show opozície. No mňa to mrzí, že koalícia miesto toho, aby sa zapájala do serióznej parlamentnej debaty, vníma diskusiu v parlamente ako nejakú show opozície. A dvojnásobne ma to mrzí od vás, ktorý ste už známy šoumen, a to teda hovorím v dobrom, lebo vaše vystúpenia sú vždycky veľmi živé, a aj z počtu faktických poznámok vidno, že vzbudzujú záujem aj u opozičných kolegov. No ja som sa tešil, že sa dozviem niečo, že v čom je problém s tými našimi návrhmi, čo je na nich vecne zlé, čo by malo byť inak, čo by ste zmenili oproti tomu vládnemu návrhu, prečo je ten návrh, ktorý prednesie pán poslanec Madej, lepší ako ten, ktorý navrhla vláda. No ale miesto toho som sa dozvedel o tom, že aký máte problém s pánom Budajom, ako on premárnil šancu byť lídrom novembra, aké insitné hlúposti hovorí Peter Osuský a ja, i o tom, že ako Sulík hovorí zle, o rozdelenej spoločnosti, že tu máme liberálny a konzervatívny živel, ľavičiarov a pravičiarov, a teda ako ste vy boli v stranách, ktoré získavali stále viac a viac hlasov, ale o tých vecných výhradách a pripomienkach som sa nedozvedel. Nedozvedel som sa o vašom pohľade na to, ako by sa mal zmeniť spôsob výberu ústavných sudcov, lebo o tom ste nehovorili. Hovorili ste o veciach, ktoré s tým nemajú žiadny súvis. Povedali ste, že my sme tí najmúdrejší, ktorí si myslia, že jediní majú právo prísť nejakým spôsobom. Ale však všetky tie návrhy, s ktorými dnes prichádza opozícia, sú návrhy, s ktorými niekedy v máji prišli súčasní a bývalí sudcovia Ústavného súdu, súčasní a bývalí sudcovia medzinárodných súdov, akademici, sudcovia, súčasní advokáti, renomovaní právnici, my sme si ich iba osvojili.
B. Bugár, podpredseda NR SR: (2005-05-13):
Pani poslankyňa Bollová, nech sa páči. D. Bollová, poslankyňa: Ďakujem pekne, pán predsedajúci. Pani kolegyňa, dovoľte, aby som zareagovala na vaše vystúpenie v tej prvej časti. Ak vám to urobí dobre, je mi skutočne ľúto, že sa vaša dcéra nedostala na vysokú školu. Môžem vám povedať, že ani moja dcéra sa tam nedostala a pravdepodobne tam išli v tom istom čase. Ja som bola členka strany a keď som sa išla spýtať, prečo, tak mi povedali, že mám tomu rozumieť tak, že nie všetci sa tam môžu dostať, ktorí by chceli, lebo sa plánuje ich budúce umiestnenie. A nedostala sa vôbec na žiadnu vysokú školu, ak teda by to na niečo bolo dobré. Myslím si, že vtedy sa ma to dotklo veľmi. Dnes s odstupom času premýšľam, že to rozmiestňovanie budúcich vysokoškolákov bolo asi dobré a že nejakým spôsobom, niekedy múdrym, niekedy nemúdrym, záležalo to na ľuďoch, ktorí tam pôsobili, sa usmerňovalo prijímanie na vysoké školy. Ale nejde o to, že sa nedostala tam vaša dcéra preto, že ste robili to alebo ono. Dovolila by som si o tom pochybovať. Ďakujem.
Kotleba, Marek, poslanec NR SR (2021-04-30):
Ďakujem za slovo. Pán minister, mne sa páči, že vy ste vo vlastnej reči vyvrátili to, že štát je zlý vlastník, pretože ak to viete v jednej spoločnosti, ktorá bola dlhodobo stratová, dať do plusových čísel, tak dúfam, že sa vám to podarí aj v ďalších spoločnostiach a vrátite ďalšie spoločnosti do rúk štátu. A po druhé by som sa ešte k tomu vodíkovému pohonu chcel vyjadriť aj vo vašej reči, čo ste spomínali. Ja som veľký fanúšik alternatívnych palív, lenže tá infraštruktúra na vybudovanie vodíkového pohonu bude trvať naozaj 20, 30 rokov a v súčasnosti je stav taký, že naša legislatíva podporuje elektromobilitu a plug-in hybridné vozidlá, ale z ekologického hľadiska to nemá veľký význam, pretože nabíjať elektrické vozidlo z uhlíkovej elektrárne je trošku nezmysel. A úplne sme zabudli aj za posledný rok, aj celkovo v minulosti na podporu alternatívnych palív, aj čo sa týka zemného plynu alebo LPG, pretože tieto vozidlá v minulosti nemali vôbec dotáciu a elektrovozidlá, plug-in hybridné vozidlá mali dotáciu. Tak prosím vás, kým vybudujeme tú vodíkovú infraštruktúru, podporme aspoň takéto alternatívne palivá, ktoré sú na Slovensku nedostatočne podporené a takisto nám to vytýkala aj Európska komisia, ktorá označila podporu alternatívnych palív na Slovensku za nedostatočnú. Ďakujem.
Poliačik, Martin, poslanec NR SR (2013-03-20):
Ďakujem, pán predseda. Dávam procedurálny návrh, aby boli spojené rozpravy k bodom 57, to je tlač 419, zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady, a bod 58, tlač 42, čo je zákon, ktorý sa mení, zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov. Sú to zákony, ktoré sú tematicky blízke, súvisia navzájom, takže spojená rozprava dáva zmysel. Ďakujem.
Hrušovský, Pavol, podpredseda NR SR (2011-05-26):
Nech sa páči.
V. Veteška, podpredseda NR SR: ():
Panie poslankyne, páni poslanci, o slovo na dnešnom slávnostnom stretnutí požiadal predseda vlády Slovenskej republiky pán Mikuláš Dzurinda. Nech páči, pán predseda vlády, máte slovo.
P. Paška, predseda NR SR: (2009-03-11):
(Hlasovanie.) 126 prítomných, 48 za, 77 proti, 1 sa zdržal. Návrh sme neschválili.
Kvasnička, Marián, poslanec NR SR (2014-07-02):
Ďakujem veľmi pekne. Využívam inštitút procedurálneho návrhu, ale nie je to procedurálny návrh, len chcem oznámiť, všetkým svojim kolegom som dal do schránok pozvánku na vystúpenie Andreja Augustína. Vďaka ústretovosti Sekretariátu Národnej rady výstava bude zajtra o 18.00 hodine aj s privítaním alebo s prezentáciou knihy, ktorej som spoluautorom. Všetkých mojich milých kolegov, ktorí budú mať čas a chuť, pozývam zajtra o 18.00 hodine na západnú terasu do výstavnej siene. Ďakujem veľmi pekne.
Hort, Milan, podpredseda NR SR (2011-07-12):
Ďakujem pekne, pán predseda výboru, zaujmite miesto určené pre spravodajcov. Otváram rozpravu. Konštatujem, že som nedostal žiadnu písomnú prihlášku do rozpravy. A tak sa pýtam, kto sa chce k Návrhu záverečného účtu verejnej správy Slovenskej republiky za rok 2010 prihlásiť ústne? Pán poslanec Anton Marcinčin ako jediný. Uzatváram možnosť prihlásiť sa do rozpravy. Slovo má pán poslanec Marcinčin.
Číž, Miroslav, podpredseda NR SR (2015-06-19):
Ďakujem. Kolegyne, kolegovia, vyhlasujem všeobecnú rozpravu za skončenú. Pán navrhovateľ, chcete zaujať stanovisko k rozprave? (Reakcia navrhovateľa.) Ďakujem pekne. Pán spravodajca? Nie. Dovoľte mi, kolegyne, kolegovia, prerušiť rokovanie o tomto bode programu. Vzhľadom na časový priestor teraz môžeme ešte pokračovať. Nasleduje prvé čítanie o návrhu poslancov Národnej rady Slovenskej republiky Eriky Jurinovej, Igora Hraška a Miroslava Kadúca na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov . Návrh zákona je uverejnený ako tlač 1594 a návrh na prerokovanie výborom je v tlači 1611. Slovo má pán poslanec Hraško, predpokladám, že on sa rozhodol, že na rozdiel od zápisu, ktorý bol nahlásený, že uvedie tento návrh zákona. Máte slovo, pán poslanec.
Glváč, Martin, podpredseda NR SR (2019-05-09):
S reakciou pán poslanec Sopko.
M. Hort, podpredseda NR SR: (2008-11-27):
S faktickými poznámkami na vyše vystúpenie sa prihlásil pán poslanec Zsolt Simon ako jediný. Uzatváram možnosť prihlásiť sa s faktickou poznámkou na vystúpenie predrečníka v rozprave a slovo má pán poslanec Zsolt Simon.
Lubyová, Martina, ministerka školstva, vedy, výskumu a športu SR (2018-02-08):
Ďakujem pekne. Áno, ja ich tiež nevidím tuná v tomto zozname, a teda ja sa ešte vrátim k našej legislatívnej sekcii, si preverím, že na základe čoho tento zoznam bol, bol, bol zostavený. Každopádne platia legislatívne pravidlá a zverejňovanie, čiže v termíne od 24. 1. do 5. 2. to bolo zverejnené a mohol sa k tomu každý subjekt vyjadriť, čiže aj SKU. Ale vrátim sa k tomu ešte a prípadne vám dám osobnú odpoveď na to, akým, akým, akým spôsobom to prebiehalo.
Grendel, Gábor, podpredseda NR SR (2022-12-07):
Otváram rozpravu, do ktorej som nedostal žiadnu písomnú prihlášku. Pýtam sa, či má niekto záujem prihlásiť sa do rozpravy ústne. Nie. Vyhlasujem rozpravu za skončenú. Želá si záverečné slovo pán predkladateľ? Nie. Pani spravodajkyňa? Takisto nie. Prerušujem rokovanie o tomto bode programu. A vraciame sa k prerušenej rozprave v druhom čítaní o návrhu poslancov Svrčeka a Hajšelovej na vydanie ústavného zákona, ktorým sa mení a dopĺňa ústava, tlač 1163. Prosím pána poslanca Miloša Svrčeka, aby zaujal miesto určené pre navrhovateľov a spravodajcu z ústavnoprávneho výboru pána poslanca Dominika Drdula, aby zaujal miesto určené pre spravodajcov. Prerušujem schôdzu na dve minúty. (Prestávka.)
V. Veteška, podpredseda NR SR: (2005-03-21):
Ľ. Navrátilová, poslankyňa: Chcem reagovať na pána kolegu Lintnera. No, každý minister, keď tu predkladá nejaký reformný zákon, je to jeho vízia. A ide o to, či sa s tou víziou stotožníte, alebo nestotožníte. Ja som sa s touto víziou nestotožnila. Neverím jej. To je všetko.
Paška, Pavol, predseda NR SR (2012-10-26):
Hlasujeme. (Hlasovanie.) 134 prítomných, 84 za, 18 proti, 31 sa zdržalo, 1 nehlasoval. Sme v treťom čítaní . Otváram rozpravu. Pán poslanec Hraško, predpokladám, že ste... Potom, dobre? Po ukončení hlasovania vám dám priestor. Nemám prihlášku do rozpravy, vyhlasujem ju za skončenú a budeme hlasovať.
Milanová, Natália, ministerka kultúry SR (2021-11-24):
Vážený pán predsedajúci, vážená pani poslankyňa jedna, páni poslanci, ďakujem veľmi pekne za slovo. Ja si vám dovoľujem predložiť media... zákon o mediálnych službách, v skratke nazvaný. Je to zákon, ktorý od nás vyžaduje transponovať európsku smernicu v tejto oblasti. Máme v nej už nejaké to meškanie, takže som veľmi rada, že môže byť predložený tu a teraz. Hlavne ide o reakciu na mediálny priestor a aj mediálne zákony, ktoré roky neboli doslova prekopávané. My sme si zobrali za svoje to veľké sústo toho mediálneho priestoru zmeniť v tom duchu 21. storočia aj dostať ho, povýšiť ho na európsku úroveň. To znamená, budeme prinášať teraz v najbližšom období balíky, ktoré nám pôvodné zákony menia. Prvým z nich je zákon o mediálnych službách, ktorý sa týka, alebo teda bude nahrádzať zákon o vysielaní a retransmisii a o digitálnom vysielaní. Najdôležitejšie je asi povedať, že doteraz tá naša legislatíva zahŕňala periodickú tlač, vysielanie, rozhlas, ale nepokrývala online priestor. A dnes je práve tento priestor veľmi vypuklý a je potrebné reflektovať na požiadavky doby, ktoré tu sú a na ktoré budeme musieť ako ľudstvo do veľkej miery pružne reagovať. Čo chceme zaviesť v rámci tej našej mediálnej legislatívy? Vymenujem zopár takých tých ako keby hlavných tém, ktoré tento zákon obsahuje, pretože ide rozsiahly zákon, ktorý má okolo 240 paragrafov, je to naozaj hmotné dielo. Chceme väčšiu ochranu maloletých, najmä z hľadiska podnecovania k nenávisti či k násiliu. Chceme, aby vysielatelia viac percent svojho vysielacieho času venovali zrakovo a sluchovo znevýhodneným, rovnako ako navyšujeme vlastne percentuálny podiel vysielania pre národnostné menšiny. Ďalej zavádzame register médií. Znamená to, že médiá by po novom mali byť registrované v rámci novovytvoreného registra, tak ako to už dnes funguje pri firmách, ktoré fungujú alebo obchodujú so štátom. Tento register médií by mal slúžiť na stransparentnenie vlastníckych vzťahov médií, aby sme vedeli, kto je koncovým užívateľom výhod. Zároveň jednáme aj o financovaní médií, to znamená, že tá naša hranica, o ktorej môže byť ešte, samozrejme, diskusia na to, aby sa zverejňovali tí darcovia, je 1 200 eur. Ten zákon je niečo, čo už tu malo byť skôr. Prichádza teraz, myslím si, že v správnom načasovaní a zároveň je aj napĺňaním programového vyhlásenia vlády, kde doslova uvádzame, že v nadväznosti na aktuálny vývoj práva Európskej únie a v danej oblasti vláda Slovenskej republiky predloží legislatívnu úpravu nového regulačného rámca pre audiovizuálne mediálne služby a elektronické médiá, zahŕňajúc aj úpravu transparentnosti vlastníckych vzťahov v médiách, mechanizmov pre mediálnu pluralitu ako regulácie prostredníctvom samoregulačných vzťahov a procesov v rámci ochrany maloletých a ochrany spotrebiteľa. Ďakujem vám veľmi pekne za pozornosť.
Kaliňák, Robert, poslanec NR SR (2011-09-14):
Ďakujem pekne. Ďakujem pekne, pán poslanec Jarjabek. Ja vlastne som už chcel tým, že som sa neprihlásil do rozpravy, dokončiť to vaše rozprávanie iba jednou vecou, že mali sme podľa mňa prvýkrát po roku príležitosť vidieť celú vládu pokope, pretože ja som v podstate po roku videl prvýkrát naživo aj pána podpredsedu Chmela a priznám sa, že aj v parlamente prezývaná „Kolombova manželka“ pán minister školstva, som mal tiež možnosť si ho po dlhom čase vypočuť, a tak minimálne na toto je dobrá príležitosť, že máme možnosť vidieť celú vládu a dokonca, že sa s nami aj celá vláda rozpráva. I keď máme hodinu otázok, ale v takej kompletnej zostave tam nebýva, to si povedzme na rovinu. Ale položím aspoň dve otázky narýchlo, pretože to vyplynulo z dnešnej debaty a obhajoby, ktorú tu všetci odprezentovali, čiže ja sa teda potom pýtam, keď všetko bolo v poriadku, a nechcem sa hádať o technických podrobnostiach, ktoré teda boli tu odprezentované nesprávne, ale chcem sa opýtať, keď všetko bolo v poriadku, prečo bol potom odvolaný riaditeľ daňového úradu Mikulčík? Pretože podľa mňa na to, aby mohol ísť na bicykel s pánom ministrom financií Miklošom, si mohol zobrať dovolenku, preto ešte nemusel odchádzať z funkcie. Čiže prečo bol odvolaný Mikulčík, keď všetko je okej, a prečo bol trucpodnik pani premiérky, že odmietla ísť na rokovanie vlády, keď všetko bolo v poriadku? A toto je jediná otázka, na ktorú nikto z koalície neodpovedal. A keďže ja si myslím, že preto sa obidve udalosti stali, že to v poriadku nie je a že v priebehu minulého týždňa sa tu zlomil charakter a chrbtica tejto vlády, ak sa vôbec dá hovoriť, že ju niekedy mala. A to je celý problém, kvôli ktorému tu dnes sedíme, a vy viete, že tá zmena nastala. Preto ste zavretí s policajtmi v Častej-Papierničke. Ďakujem. (Potlesk.)
Figeľ, Ján, podpredseda NR SR (2012-10-19):
Poprosím o kľud v sále, prosím vás.
Kollár, Boris, predseda NR SR (2022-03-17):
Vážené panie poslankyne, vážení páni poslanci, pokračujeme v prerušenom rokovaní hlasovaním o návrhu novely na skrátené legislatívne konanie o vládnom návrhu zákona o niektorých ďalších opatreniach v súvislosti so situáciou na Ukrajine (tlač 947). Dávam slovo predsedovi výboru pre obranu a bezpečnosť poslancovi Jurajovi Krúpovi, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona o niektorých ďalších opatreniach v súvislosti so situáciou na Ukrajine , tlač 947.)
Szalay, Tomáš, poslanec NR SR (2023-11-16):
Ďakujem veľmi pekne, pán predsedajúci. Takže nemusíme vychádzať v ústrety Robertovi Ficovi, najmä v taký vzácny deň ako je 17. november. Lebo 17. november, ja to považujem za perfídnosť robiť si v takýto deň snem v kontexte toho, že som si 17. november ani nevšimol, ako hovorí Robert Fico. (Potlesk.) Nemyslím si, že by to bolo správne, bolo by to pošpinením pamiatky tohto dňa, ak by sme takto, ako hovorí Lojzo, sadli na lopatu. Je možné, že si to schvália. Je to možno pravdepodobné, možno ich pozvážajú tými taxíkmi v Bratislave, ale minimálne sa o to pokúsme, ukážme, že vieme poskytnúť tú alternatívu Slovensku. Slušnejšiu, civilizovanejšiu, bezpečnejšiu, a že budeme schopnými tými faktickými poznámkami a tými príspevkami do rozpravy dosiahnuť aspoň tú dvadsiatu hodinu. Ďakujem pekne.
Podmanický, Ján, poslanec NR SR (2014-05-15):
Pán predseda, poprosím vás, dajte hlasovať o tom, že Národná rada Slovenskej republiky v súlade s vaším rozhodnutím prideľuje predložený návrh zákona na prerokovanie ústavnoprávnemu výboru, výboru pre financie a rozpočet, výboru pre sociálne veci, ďalej, aby za gestorský výbor určila hlasovaním výbor pre sociálne a aby predmetný návrh zákona prerokovali výbory do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
P. Paška, predseda NR SR: (2009-06-19):
(Hlasovanie.) 139 prítomných, 97 za, 8 proti, 33 sa zdržalo, 1 nehlasoval. Tento bod sme schválili.
Žiga, Peter, podpredseda NR SR (2024-05-21):
Prezentujme sa a hlasujme. (Hlasovanie.) 132 prítomných, 79 za, 53 sa zdržalo. Návrh sme schválili.
Kollár, Boris, predseda NR SR (2023-03-23):
S ďalšou faktickou pán poslanec Lehotský.
Žiga, Peter, podpredseda NR SR (2024-04-24):
Prezentujme sa a hlasujme. (Hlasovanie.) 144 prítomných, 66 za, 76 proti, 2 sa zdržali. Návrh sme neschválili.
Poliačik, Martin, poslanec NR SR (2015-10-21):
Povedal si, Alojz, že, hej, diaľnice, miliardy v školstve sú malé peniaze, ale ono to nie je úplne pravda. Ako keď si pozrieme, že od vstupu do Európskej únie koľko peňazí cez eurofondy natiekli do ministerstva školstva, tak z toho by sa tá diaľnica dala nejaká postaviť. To boli miliardy eur. A ono sa o tom vždy tak hovorí, že však všetci vieme, ako to je, vyplní sa prezenčka, spapajú sa chlebíčky a dáme si džús, večer je teembuilding, víkendová aktivitka, 10-tisíc, 20-tisíc euro, hotovo, vykešujeme projektík jak lusk, v zásade pridaná hodnota „veškerá, žádná“. Koniec koncov, keď si spomenieme na dôvody odvolania bývalého riaditeľa IUVENTY, tak presne o takýchto mŕtvych dušiach na prezenčkách vtedy pán Pellegrini rozprával. Ale keď sa to napočíta dohromady, tak zrazu zistíme, že celkový efekt z tých peňazí je veľmi malý, ak nie nulový, ale prešantročili sme a premrhali sme tú obrovskú príležitosť z eurofondov aj z prístupových fondov ešte predtým, naozaj napumpovať školstvo peniazmi a kvalifikáciou tak, aby sme z toho neskôr mohli čerpať. A to je jedna z veľkých tragédií, ktorú tiež nebudem dávať na krk súčasnému ministrovi, ale nedá sa povedať, že by konal nápravu. Asi toľko. Ďakujem.
Pellegrini, predseda NR SR (2015-11-20):
O bode jedna? Pardon. O bode jedna. To už je druhý pozmeňujúci návrh, áno, áno. (Hlasovanie.) Prítomných 124 poslancov, za hlasovalo 44, proti bolo 78, zdržal sa 1 poslanec, nehlasoval 1. Tento bod sme neschválili.
Bugár, Béla, doterajší podpredseda NR SR (2012-04-04):
Ivan Švejna.
Pellegrini, Peter, predseda NR SR (2015-04-17):
Ďakujem pekne. Ďalší do rozpravy prihlásený je pán poslanec Mikuš. Nech sa páči, máte slovo, pán poslanec.
Dostál, Ondrej, poslanec NR SR (2016-10-12):
Pán poslanec Beblavý, povedal si, že si nefajčiar, ale nemáš problém so spotrebnou daňou z tabakových výrobkov. Ja som tiež nefajčiar, ale podobne ako ty mám problém so zvyšovaním daní, vrátane zvyšovania takej špecifickej dane, ako je daň z tabaku. A keby účelom dane z tabaku alebo z tabakových výrobkov bolo kryť tie zvýšené náklady, ktoré má štát alebo verejný sektor s dôsledkami užívania tabaku, tak možnože by táto daň mala nejakú legitimitu, ale v skutočnosti daň z tabakových výrobkov je zasa iba ďalší spôsob ako vytiahnuť od ľudí peniaze. A rovnako, rovnako to vidno aj na tomto návrhu. Účelom tohto návrhu nie je smerovať k tomu, aby sa menej fajčilo, aby zdraželi cigarety a iné tabakové výrobky a ľudia v dôsledku toho prestanú fajčiť, alebo obmedzia fajčenie. Nie. Účelom tohto návrhu je dať do štátnej kasy viacej peňazí, čiže zvyšovať, zvyšovať dane. A ja tiež takýto návrh podporiť nemôžem. Ďakujem.
M. Číž, podpredseda NR SR: (2007-02-07):
Pani poslankyňa, iba pre vaše vysvetlenie. V § 37 ods. 3 zákona o rokovacom poriadku sa píše. Skúsim vám to prečítať. Pevne verím, že potom na základe elementárnej korektnosti prestanú tieto nezmyselné pokrikovačky. „Na návrh poslanca sa o jednotlivých častiach pozmeňujúceho alebo doplňujúceho návrhu môže hlasovať oddelene. Ak sa pri oddelenom hlasovaní neschvália všetky časti návrhu, je potrebné, ak schválené časti tvoria obsahový celok, hlasovať o nich aj ako o celku.“ Iste vám nešlo, pani poslankyňa, že rovnako návrh pána poslanca za stranu SMK je daný tak aj s návrhom, aby sa hlasovalo po častiach. Takže nezmyselné návrhy, prosím vás pekne, odložme a pracujme korektne a seriózne. Pán spravodajca, poprosím, predkladajte návrhy. (Potlesk.) Ešte raz poprosím.
Zmajkovičová, Renáta, podpredsedníčka NR SR (2012-05-16):
Pán poslanec, musíte reagovať na predrečníka, nie na pána poslanca Matoviča.
Vons, Peter, poslanec NR SR (2023-02-02):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre financie a rozpočet a výboru pre hospodárske záležitosti. Ďalej, aby za gestorský výboru určila hlasovaním Výbor Národnej rady Slovenskej republiky pre hospodárske záležitosti a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
A. Belousovová, podpredsedníčka NR SR: (2008-09-18):
Nech sa páči, pán minister, odpovedajte.
Hrnčiar, Andrej, podpredseda NR SR (2018-02-09):
Pán poslanec Blanár.
D. Lipšic, poslanec: (2008-10-23):
Druhá poznámka  k pánovi poslancovi  Palkovi. Ja tiež nebudem za návrh hlasovať, ani nie tak kvôli tomu, že išlo o reformného komunistu, ktorý presadzoval myšlienku socializmu s ľudskou tvárou, čo je pomerne pekný pojem, ktorý hovorí, že vlastne socializmus je neľudský, aby mohol byť ľudský, tak mu musíme dať nejakú masku. Ale kvôli tomu, že podľa mojej mienky Alexander Dubček pri všetkých pozitívach, ktoré v roku 1968 sa s ním spájajú, zlyhal v najkritickejších chvíľach svojho života. Ak by v roku 1968 odišiel z politickej scény, nepodpísal protokol v Moskve, tak by som mal vážny problém nezahlasovať za tento návrh zákona. Ale on protokoly podpísal, išiel do ďalších funkcií, podpísal obuškový zákon, a preto si myslím, že mu nepatrí miesto v panteóne veľkých osobností. Pánovi Kováčikovi by asi patrilo, ale myslím si, že pánovi Dubčekovi nie. Ďakujem veľmi pekne.
Pellegrini, Peter, podpredseda NR SR (2020-09-17):
Pán minister, len masku, poprosím, na nos. (Povedané súbežne s rečníkom.)
I. Mikloš, podpredseda vlády a minister financií SR: (2004-05-20):
Vážený pán podpredseda, vážené pani poslankyne, vážení páni poslanci, vážení kolegovia, ako ste už povedali, pán podpredseda, predsedu vlády zastupujem ja, taktiež zastupujem pána podpredsedu vlády Csákyho, pána podpredsedu vlády Ruska a pána ministra Miklósa. Všetci sú na zahraničných alebo domácich pracovných cestách a nemajú otázky.
Laššáková, Jana, podpredsedníčka NR SR (2014-09-18):
Ďakujem veľmi pekne, pán minister. Na všetky položené otázky členom vlády Slovenskej republiky včera do 12.00 hodiny boli, bolo zodpovedané. Končím tento bod programu. Zároveň prosím členov vlády, aby zotrvali naďalej v rokovacej sále. Nasledujú písomné odpovede na interpelácie a interpelácie. Ako som už uviedla, panie poslankyne, páni poslanci, nasledujú body písomné odpovede na interpelácie a interpelácie. Predseda vlády Slovenskej republiky pán Robert Fico sa písomne z rokovania o týchto bodoch programu ospravedlnil, svojím zastupovaním poveril podpredsedu vlády pre investície pána Ľubomíra Vážneho, ktorý je tu, ale poprosím pána podpredsedu vlády Vážneho, aby oznámil, kto z členov vlády bude zastupovať neprítomných členov vlády. Vyhlasujem len kratučkú prestávku, pán podpredseda vlády je, je tu, takže za chvíľu príde. (Krátka prestávka.) (Po prestávke.)
P. Hrušovský, podpredseda NR SR: (2001-10-02):
R. Vavrík, poslanec: Hlasujeme za. (Hlasy v sále.) No určite je to lepšie, ako to pred chvíľou.
P. Hrušovský, podpredseda NR SR: (2001-10-04):
Teraz prosím pána poslanca Volfa, ktorého poveril jeho gestorský výbor, aby informoval Národnú radu o výsledku prerokúvania tohto návrhu zákona v gestorskom výbore. J. Volf, poslanec: Ďakujem pekne. Vážený pán predsedajúci, vážené kolegyne, kolegovia, predkladám vám informáciu Výboru Národnej rady Slovenskej republiky pre hospodárstvo, privatizáciu a podnikanie o výsledku rokovania výborov Národnej rady k návrhu poslanca Národnej rady Slovenskej republiky Jána Langoša na vydanie ústavného zákona o použití výnosov z privatizácie majetku štátu (tlač 997) v druhom čítaní, informáciu z toho dôvodu, ako poviem aj v závere, že gestorský výbor neprijal odporúčanie pre Národnú radu k tomuto návrhu, a teda nemôže ani predložiť spoločnú správu. Národná rada uznesením č. 1494 z 19. júna tohto roka pridelila návrh na prerokovanie s termínom do 24. augusta 4 výborom: ústavnoprávnemu výboru, výboru pre financie, rozpočet a menu, Výboru Národnej rady pre sociálne veci a bývanie a Výboru Národnej rady pre hospodárstvo, privatizáciu a podnikanie, ktorý súčasne určila ako výbor gestorský s termínom prerokovania gestorského výboru do 31. augusta 2001. Uvedené výbory prerokovali pridelený návrh v termíne, gestorskému výboru do začiatku jeho rokovania neoznámili poslanci, ktorí nie sú členmi výborov, ktoré mali predložený návrh na prerokovanie, žiadne svoje stanoviská podľa § 75 ods. 2 rokovacieho poriadku. Výbory, ktorým bol pridelený návrh poslanca na prerokovanie, zaujali nasledovné stanoviská: Ústavnoprávny výbor prerokoval tento návrh 22. augusta 2001 a odporučil Národnej rade tento návrh schváliť. Výbor Národnej rady pre financie, rozpočet a menu prerokoval návrh 23. augusta a uznesením prerušil rokovanie. Výbor Národnej rady pre sociálne veci a bývanie prerokoval návrh 23. augusta a neprijal platné uznesenie. Výbor Národnej rady pre hospodárstvo, privatizáciu a podnikanie prerokoval návrh 22. augusta a neprijal platné uznesenie. Z uznesení výborov uvedených v predchádzajúcom nevyplývajú žiadne pozmeňujúce a doplňujúce návrhy. Záverom chcem povedať, že gestorský výbor na základe rokovaní výborov neprijal odporúčanie pre Národnú radu k návrhu poslanca Národnej rady Slovenskej republiky na vydanie ústavného zákona o použití výnosov z privatizácie majetku štátu. Prosím vás, pán predsedajúci, aby ste otvorili rozpravu.
Poliačik, Martin, poslanec NR SR (2012-05-03):
Pán kolega Mičovský, oceňujem optimizmus, keď čítate programové vyhlásenie vlády, len vidím, že už máte svoje skúsenosti a nenecháte sa opiť rožkom. Teraz vyšla nová informácia, práve včera, nové vedenie Štátnych lesov podalo žiadosť na ministerstvo životného prostredia na vyťaženie rezervácie Pilsko a Babia hora. Sám určite viete, že sú to jedny z posledných originálnych smrekových lesov na Slovensku, takže aj vás nabádam ako poctivého ochrancu lesov na Slovensku, poďme sa hlavne pozerať na to, čo vláda koná a činí, a nie, čo dokážu jej úradníci zbúchať na kus papiera. Ďakujem.
Gajdoš, Peter, minister obrany SR (2017-09-14):
Áno, ďakujem za doplňujúcu otázku. Myslím, že vo svojej odpovedi som to spomenul, že na základe schváleného dlhodobého plánu predložím vláde Slovenskej republiky materiál, ktorým ma zaviazala vo svojom uznesení, keď som predkladal projekty 4x4 a 8x8, a, samozrejme, uvedenú záležitosť budem komunikovať s ministerstvom financií, pretože bez toho to nejde. Ďakujem.
Fecko, Martin, poslanec NR SR (2016-04-28):
Ďakujem. Pán minister, samozrejme, som si vedomý, že nemôžte asi obsiahnuť problematiku možnože aj reštitučnú na ministerstve pôdohospodárstva, chcel som akurát vedieť, či tie etapy, ktoré mám tu pred sebou, ktoré majú byť za dva roky, bolo takto sľúbené, že sa splnia, a posledná etapa by mala byť ukončená 15. 11. 2016, to znamená, malo by to, teda tých 800 000 sa minúť, ako ste spomínal, na tento rok je to 600 000, takže keď 200 bolo, tak asi to v týchto intenciách až bude, takže chcem veriť, že to, čo bolo sľúbené, sa aj splní. Mňa trošku zaskočilo, mám tu, samozrejme, že je to asi na ministerku, nie je to na vás, lebo ja tu mám aj ten harmonogram aj tých obcí, je to prakticky 25 obcí o výmere 30 918 ha, pričom hovoríme o 39 000 parcelách. A je tam výmera katastrálnych území od 71 ha až po 4 600 ha. To znamená, že sú to veľké celky. Dobre, beriem, môžu tam byť urbariáty, lebo keď na 71 ha sú iba 5 parcelí, tak ja beriem, že to asi budú nejaké lesné veľké bloky, lebo väčšinou to býva tak, že máte, neviem, 1 700 ha, ale máte 6 000 parciel, tak možnože to už bude individuálne, ako vlastne to má byť riešené. A z tých geodetov, ktorých tiež tu mám, ako boli spracovaní, chcem veriť, že aj šambrón, ktorý mali problém, lebo geodeti tam trošku asi haprovali, tak chcem veriť, že sa to dotiahlo do konca, ale to asi na pani ministerku. Takže asi tak, takže ďakujem pekne za odpoveď.
Paška, Pavol, predseda NR SR (2013-10-30):
Pán poslanec Daniš.
Šeliga, Juraj, podpredseda NR SR (2021-01-14):
Pán poslanec Tomáš.
Jasaň, Viliam, poslanec NR SR (2014-10-15):
Dajte hlasovať o pozmeňujúcich a doplňujúcich návrhoch zo spoločnej správy 1 až 3 spoločne s odporúčaním gestorského výboru schváliť.
Benčík, Ján, poslanec NR SR (2023-06-14):
Milan Mazurek, špičkový predstaviteľ strany REPUBLIKA, nám svojím vystúpením opäť raz pripomenul, že strana, ktorú reprezentuje, je reálne iba replikou fašizoidnej strany vedenej človekom právoplatne odsúdeným za používanie neonacistických symbolov, ktorý po liečbe covidu bromhexinom s vodkou dnes hľadá na eurobankovách diabla. Zelené tričko síce Milan Mazurek nahradil oblekom a kravatou, na roky vyholenej hlave si nechal narásť skromnú šticu, vnútro však zostalo rovnaké, akým bolo v dobe, keď ho súd právoplatne odsúdil za rasistické výroky o rómskej menšine, kvôli čomu prišiel o poslanecký mandát. Či keď tvrdil, že história je úplne prekrútená víťazmi a Chazarmi a o tretej ríši vieme iba lži a rozprávky o šiestich miliónoch a mydlách zo Židov. A o Hitlerovi tvrdil, že bojoval proti alkoholizmu, zrušil vplyv židovských bánk a oslobodil krajinu zo zovretia Versaillských zmlúv. Každý Nemec mal za jeho vlády dostatok na šťastný a dôstojný život a učia sa o ňom iba samé klamstvá. (Potlesk.)
Čaplovič, Dušan, minister školstva, vedy, výskumu a športu SR (2012-07-24):
Ja by som chcel zareagovať na niektoré vaše vyjadrenia, pán poslanec. Model šesťročných gymnázií vznikal preto, lebo sa uvažovalo, či pôjdeme z piatej triedy alebo zo siedmej triedy do gymnázií, či je lepšie šesťročné alebo osemročné gymnázium. A jednoznačne je tu tendovanie, že osemročné gymnázium, a na tom sme zotrvali, a ďalšie vysávanie, ktoré by pokračovalo, by nebolo prípustné. Ak sa hovorí o matematike. Prezident Obama vo výročnej reči nie zbytočne vyzýva, že dá financie na 100 000 matematikov pre Spojené štáty americké vo vzdelávaní. Ten problém majú aj v Spojených štátoch amerických, vo veľkých veľmociach. Čo vy hovoríte, že nevieme to nastaviť. No vieme, že tu nebude naftový priemysel sa rozvíjať, vieme, že tu nebude ani morský, ani kozmický priemysel, ale vieme, že oblasť elektrotechniky, strojárstva, stavebníctva a dopravných systémov, a je tu tá skúsenosť z tých kvalitných priemysloviek, kde sa vedeli naši absolventi v zahraničí veľmi rýchlo uplatniť po absolvovaní týchto priemysloviek, bude previazaná na environmentalistiku a že tu budú zelené materiály, zelené produkty, zelené technológie, a o tom vieme. A týmto smerom si vieme jednoznačne predstaviť, kam to Slovensko pôjde, lebo týmto smerom ide teraz v súčasnosti Fínsko, ktoré už zanechalo technológie v oblasti telekomunikačného priemyslu. A idú tam touto cestou a vedia, že to je budúcnosť nielen Európy, ale aj sveta.
M. Číž, podpredseda NR SR: (2009-10-28):
(Hlasovanie.) Prítomných 133, za 89, proti 3, zdržalo sa 40, nehlasoval 1. Konštatujem, že návrhy zo spoločnej správy sme schválili.
P. Hrušovský, predseda NR SR: (2005-05-18):
(Hlasovanie.) 139 prítomných, 138 za, 1 sa zdržal. Návrh sme schválili. Ďalší návrh.
Kollár, Boris, predseda NR SR (2023-06-20):
To je automaticky, pán kolega, keďže rokujeme o zákone vrátenom prezidentkou, preto pristúpime k tretiemu čítaniu bez hlasovania. Nech sa páči, pokračujte, prosím.
Fico, Robert, poslanec NR SR (2020-10-20):
Pán predseda, ďakujem. Je to procedurálny návrh, ale predtým poprosím o vysvetlenie procedúry, pretože toto je bod 44. My sme tento bod nepredradili a nebolo žiadne hlasovanie o tom, že budeme teraz hlasovať o tomto bode, pretože program sme schválili tak, ako sme schválili. To je po prvé. Po druhé sú tu návrhy, ktoré nemáme teraz ešte k dispozícii. Niektoré sú aj doplnené o nové ustanovenia účinnosti. Ak mienite hlasovať o tom návrhu zákona teraz, navrhujem, aby sme mali minimálne 20-minútovú prestávku na poradu klubu, pretože my si ešte raz musíme prejsť tie pozmeňujúce návrhy a pozrieť sa, že či to je totožné s tým, čo to bolo predtým, a dať odporúčanie našim poslancom. My tu nechceme hlasovať ako nejakí trubadúrovia. My chceme hlasovať zodpovedne, s vedomím, o čom vlastne hlasujeme, 20-minútovú prestávku, ak chcete teda dnes hlasovať, ale asi chcete hlasovať. A plus prosím vysvetlenie, ako sa to dostalo teraz na program.
Jasaň, Viliam, poslanec NR SR (2011-07-11):
Prepáčte, pán predseda, ale mňa to ruší, keď tu rozprávajú. Ja už som...
Sulík, Richard, predseda NR SR (2011-06-02):
Prosím, hlasujte teraz o bode č. 8. (Hlasovanie.) Prítomných 145 poslancov, hlasovalo 76 za, 66 proti, 3 sa zdržali. Tento bod sme schválili.
Laššáková, Jana, podpredsedníčka NR SR (2013-06-05):
Ďakujem, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky nasledovných poslancov: Ján Mičovský, Jozef Viskupič, Erika Jurinová, Branislav Škripek, Martin Fecko, Igor Hraško, Peter Pollák, Miroslav Kadúc a Mikuláš Huba. Všetci členovia klubu OĽaNO. Nech sa páči, pán poslanec Mičovský, máte slovo.
J. Berényi, poslanec: (2007-03-22):
Vážený pán minister, kolegyne, kolegovia, ja som sa vyjadril počas prvého čítania dosť komplexne k tomuto návrhu. Nebudem opakovať všetky moje argumenty, ale, bohužiaľ, aj naďalej trvám na tom, aj pri prerokovaní vo výboroch Národnej rady Slovenskej republiky tohto návrhu, že je to nepotrebný návrh a nebudeme podporovať najmä z dvoch dôvodov. Máme naďalej pocit, že tento návrh, bohužiaľ, stelesňuje najmä vašu osobnú pomstu, pán minister, voči súčasnému zástupcovi Slovenskej republiky v Eurojuste vďaka minulým hádkam a nedorozumeniam. Nechcem povedať sporom, lebo ste minule hovorili, že spory ste nemali, ale dúfam, že netvrdíte, pán minister, že zástupca je váš priateľ a úzky spolupracovník. A po druhé, to som povedal aj minule, bohužiaľ, tento návrh naďalej degraduje neakceptovaným spôsobom kvalifikačné predpoklady pri výbere slovenského kandidáta do Eurojustu. Takže našu podporu tento návrh zatiaľ nemá, ale ak prijmeme pozmeňujúce návrhy pána poslanca Lipšica, tak môžeme hlasovať za tento návrh, takže tým pádom chcem vyjadriť aj podporu k pozmeňujúcim návrhom pána Lipšica. Ďakujem pekne.
Hrnčiar, Andrej, podpredseda NR SR (2018-09-11):
Ďalším vystupujúcim a posledným v písomnej rozprave je pán poslanec Poliačik.